OpenLLM-France/wikimedia huggingface dataset:
# Víctor Baldo

Víctor Fabián Baldo (San Nicolás, Argentina, 4 de març de 1977) és un exjugador de bàsquet argentí.

## Trajectòria esportiva
### Clubs

* 1994-98: Liga LNB. ARG. Regatas San Nicolás
* 1998-01: Liga LNB. ARG. Estudiantes Olavarría
* 2001-02: Lliga LEB. Lucentum Alacant
* 2002-03: Lliga ACB. Lucentum Alacant
* 2003-08: Lliga ACB. Kalise Gran Canària
* 2008-09: Lliga LEB Oro. Cb Valladolid
* 2008-09: Lliga ACB. Tau Ceràmica
* 2009-10: Lliga ACB. CB Valladolid
* 2010-11: Lliga ACB. CB Gran Canaria
* 2010-11: LEB Or. Autocid Ford Burgos.

### Palmarès

* Campió de l'Adecco LEB Oro i ascens a l'ACB amb el CB Valladolid la temporada 2008-09.
* Subcampió de la Lliga ACB amb el Tau Ceràmica la temporada 2008-09.
* Ascens a l'ACB i campió de la Lliga LEB la temporada 2001-02 amb el Lucentum Alicante.
* Campió de la Copa Príncep d'Astúries (LEB) la temporada 2001-02 amb el Lucentum Alicante.
* Internacional amb la selecció nacional absoluta de l'Argentina des de 2000
* Campió de la lliga LNB (Argentina) amb l'Estudiants Olavarría les temporades 1999-2000 i 2000-01
* Vencedor del Campionat Panamericà de clubs amb l'Estudiants Olavarría la temporada 1999-2000
* Vencedor del Campionat Sud-Americà de clubs amb l'Estudiants Olavarría la temporada 2000-01
* Campió de la Lliga Sud-Americana de clubs amb l'Estudiants Olavarría la temporada 2000-01
* Elegit Millor Sisè Home de la lliga LNB la temporada 2000-01
* Participant en l'All Star de la lliga LNB la temporada 2000-01

## Referències

* ↑ «Fitxa de Baldo en el Cb Valladolid». Arxivat de l'original el 2009-12-13. [Consulta: 3 març 2010].

## Enllaços externs

* Fitxa ACB Arxivat 2010-11-25 a Wayback Machine.
# Ambystoma amblycephalum

Ambystoma amblycephalum és una espècie d'amfibi urodel de la família dels ambistomàtids. Viu a 2000 m d'altitud a prop de Morelia (Michoacán, Mèxic). La dessecació, la contaminació i la conversió d'antics estanys, de petits embassaments i d'altres hàbitats d'aquesta espècie en conreus constitueixen llurs principals amenaces. A més, l'expansió urbana de Morelia i d'Uruapan i la introducció de peixos depredadors són també una preocupació important per a la seua supervivència.

## Referències

* ↑ The Taxonomicon (anglès)
* ↑ AmphibiaWeb (anglès)
* ↑ IUCN SSC Amphibian Specialist Group (2016). "Ambystoma amblycephalum." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 19 abril 2023]

## Bibliografia

* Highton, R., 2000. Detecting cryptic species using allozyme data. A: Bruce, R.C., Jaeger, R.G. i Houck, L.D. (eds), The Biology of Plethodontid Salamanders, pp. 215-241. Kluwer Academic / Plenum Publishers, Nova York
* Shaffer, H.B., 1984. Evolution in a paedomorphic lineage. I. An electrophoretic analysis of the Mexican ambystomatid salamanders. Evolution: 1194-1206.
* Shaffer, H.B., 1984. Evolution in a paedomorphic lineage. II. Allometry and form in the Mexican ambystomatid salamanders. Evolution: 1207-1218.
* Shaffer, H.B. i McKnight, M.L., 1996. The polytypic species revisited: genetic differentiation and molecular phylogenetics of the tiger salamander (Ambystoma tigrinum) (Amphibia: Caudata) complex. Evolution: 417-433.
* Webb, R.G., 2004. Observations on tiger salamanders (Ambystoma tigrinum complex, Family Ambystomatidae) in Mexico with description of a new species. Bulletin of the Maryland Herpetological Society: 122-143.

## Enllaços externs

* Amphibian Species of the World. (anglès)
# Frank Ramsey

Frank Ramsey (anglès: Frank Plumpton Ramsey) (Cambridge, 22 de febrer de 1903 - Londres, 19 de gener de 1930) va ser un matemàtic i filòsof anglès, els estudis i activitat docent van tenir lloc a la Universitat de Cambridge. Va fer importants contribucions teòriques a la matemàtica, l'estadística i l'economia. Les seves preocupacions intel·lectuals principals eren, però, d'ordre filosòfic. En aquest sentit, anant en contra de l'intuïcionisme de Brouwer i del formalisme de Hilbert, va buscar continuar el programa logicista de Russell i Whitehead tal com va ser plantejat en els Principia Mathematica (1910-1913).

## Obres

* Universals (1925)
* The foundations of mathematics (1926)
* Facts and propositions, amb George Edward Moore, (1927)
* Universals of law and of fact (1928)
* Knowledge (1929)
* Theories (1929)
* General propositions and causality (1929)

## Bibliografia

* Bollobas, Béla; Thomason, Andrew «Frank Ramsey» (en anglès). Combinatorics, Probability and Computing, Vol. 12, Num. 5-6, 2003, pàg. 469-475. DOI: 10.1017/S0963548303005789. ISSN: 0963-5483.
* Dokic, Jérôme; Engel, Pascal. Frank Ramsey: Truth and Success (en anglès). Routledge, 2003. ISBN 0-415-28719-7.
* García Duarte, Pedro «Frank P. Ramsey: A Cambridge Economist» (en anglès). History of Political Economy, Vol. 41, Num. 3, 2009, pàg. 445-470. DOI: 10.1215/00182702-2009-035. ISSN: 0018-2702.
* Mancosu, Paolo «An Essay Review of Three Books on Frank Ramsey» (en anglès). Philosophia Mathematica, Vol. 29, Num. 1, 2021, pàg. 110-150. DOI: 10.1093/philmat/nkaa035. ISSN: 0031-8019.
* Mellor, D.H. «The Eponymous F. P. Ramsey» (en anglès). Journal of Graph Theory, Vol. 7, Num. 1, 1983, pàg. 9-13. DOI: 10.1093/philmat/nkaa035. ISSN: 0364-9024.
* Methven, S.J.. Frank Ramsey and the Realistic Spirit (en anglès). Palgrave MacMillan, 2015. ISBN 978-1-349-56123-0.
* Misak, Cheryl. Frank Ramsey: A Sheer Excess of Powers (en anglès). Oxford University Press, 2020. ISBN 978-0-19-87535-7.

## Enllaços externs

* Biografia (castellà)
* O'Connor, John J.; Robertson, Edmund F. «Frank Ramsey» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Weirich, Paul. «Ramsey, Frank Plumpton». Complete Dictionary of Scientific Biography, 2008. [Consulta: 25 juny 2021]. (anglès)
* Misak, Cheryl. «The remarkable life of philosopher Frank Ramsey». University of Oxford Press Blog, 2020. [Consulta: 25 juny 2021]. (anglès)
* MacBride, Fraser; Marion, Mathieu; Frápolli, María José; Edgington, Dorothy; Elliott, Edward; Lutz, Sebastian. «Frank Ramsey». Stanford Encyclopedia of Philosophy, 2019. [Consulta: 25 juny 2021]. (anglès)
# Raoul Diagne

Raoul Diagne (10 de novembre de 1910 - 12 de novembre de 2002) fou un futbolista francès.

## Selecció de França

Va formar part de l'equip francès a la Copa del Món de 1938. Ha estat seleccionador del Senegal.

## Referències

* ↑ Raoul Diagne Arxivat 29-9-2007 a Wayback Machine.
* ↑ Profile a FFF
* ↑ Raoul Diagne est parti : Raoul Diagne est parti – Sénégal – Portrait – Afrique
* ↑ «Archived copy». Arxivat de l'original el 2009-06-03. [Consulta: 3 juny 2009].
# Pont de l'Abella

El Pont de l'Abella és una obra de Sant Martí de Centelles (Osona) inclosa a l'Inventari del Patrimoni Arquitectònic de Catalunya.

## Descripció

Pont de tres arcs i 2 arcons. També té tallamars,és pla i tot de pedra. Passa per sobre el riu Congost,està datat al 1740.
El camí ral de Barcelona a Puigcerdà, entrava a Osona pel Pont de l'Abellà. Passa per sobre el riu Congost que fa de Partió municipal entre Sant Martí de Centelles i Aiguafreda i que es va refer al 1740 en substitució d'un altre més antic. (A.PLADEVALL)

## Referències

* 1 2 «Pont de l'Abella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Mnèsarc

Mnèsarc és el nom dels següents personatges:
* Mnèsarc (pare de Pitàgores)
* Mnèsarc (fill de Pitàgores)
* Mnèsarc (filòsof), filòsof grec
# Quadrangle Themis Regio

El quadrangle Themis Regio és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-53) inclou la porció de la superfície de Venus situada en latitud d'entre 25º a 50° S, i longitud entre 270° a 300° E.
Deu el seu nom a la Themis Regio.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Themis Regio, V-53
# Zapatón

El territori indígena de Zapatón és un dels dos territoris indígenes costariquenys on habita l'ètnia huetar, l'altre és el de Quitirrisí. Es localitza al cantó de Puriscal de la província de San José. Es va fundar en 1986. Parlen només castellà puix que la llengua huetar està actualment extingida. Es dediquen principalment a la caça, pesca i a la producció artesanal de productes com la cistelleria i tints naturals.

## Referències

* 1 2 3 Pueblo Huetar Arxivat 2015-09-23 a Wayback Machine. Atlas Digital de los Pueblos Indígenas, Universitat de Costa Rica
# Amt

Un amt (plural alemany ämter) és una divisió administrativa dels estats federals alemanys Brandenburg, Mecklemburg-Pomerània Occidental i Slesvig-Holstein. A la Baixa Saxònia s'utilitza el mot Samtgemeinde (municipi conjunt) i a Saxònia-Anhalt de Verbandsgemeinde (Associació de municipis) que té una funció semblant als amts als altres estats de la república alemanya.
Un amt es compon d'una sèrie principalment de petits municipis rurals amb una administració comuna. Municipis independents més grans es diuen amtsfrei (= sense amt). De vegades la seu administrativa d'un amt es troba al municipi sense amt que és la unitat més llarga que es troba al centre de l'amt, com per exemple a Bargteheide a l'amt de Bargteheide-Land. A Slesvig-Holstein existeixen 119 amts, a Mecklemburg 79 i a Brandenburg 54. Fins a la reforma administrativa, també hi havia amts a Rin del Nord-Westfàlia (fins a 1975), al Saarland (fins a 1974) i a Renània-Palatinat (fins a 1970).
# Fòssil de transició

Un fòssil de transició és una resta fossilitzada d'un organisme que presenta caràcters compartits per un grup ancestral i els seus descendents més derivats. Aquest fet és especialment important en els casos en què el grup descendent té una morfologia general i un mode de vida molt diferents dels del grup ancestral. Els fòssils de transició recorden que les divisions taxonòmiques són una invenció humana que ha estat imposada a posteriori a un continu de variació. El registre fòssil és incomplet, de manera que normalment no es pot saber exactament la proximitat del fòssil de transició al punt de divergència. Això significa que no es pot assumir que els fòssils de transició siguin els avantpassats directes de grups més recents.
Quan es publica l'obra de Charles Darwin L'origen de les espècies l'any 1859, encara no se sabia gaire cosa del registre fòssil. Darwin es referí a la manca aparent de fòssils de transició com «la crítica més òbvia i greu que es pot dirigir contra la meva teoria», però l'explicà dient que era deguda a la gran imperfecció del registre geològic. Reconegué que en aquell temps hi havia poques col·leccions, però descrigué la manera com la informació disponible mostrava patrons predits per la seva teoria de descendència amb modificacions provocades per la selecció natural. De fet, només dos anys més tard, el 1861, es descobrí l'arqueòpterix, una forma de transició clàssica entre els dinosaures i les aus. Des d'aleshores, s'han descobert molts altres fòssils de transició i actualment es considera que hi ha proves abundants que totes les classes de vertebrats estan relacionades entre si. Moltes d'aquestes proves són fòssils de transició. En són exemples concrets els humans i els altres primats, els tetràpodes i els peixos, els ocells i els dinosaures.
S'ha utilitzat molt l'expressió "enllaç perdut" en textos divulgatius sobre l'evolució humana per a referir-se al buit aparent del registre evolutiu dels homínids. Sovint se'l fa servir per a referir-se a noves troballes de fòssils de transició. Tanmateix, els científics no utilitzen aquest terme, car es basa en una perspectiva preevolucionista de la natura.

## Referències

* ↑ Herron, Scott Freeman, Jon C.. Evolutionary analysis (en anglès). 3a edició. Upper Saddle River (Nova Jersey): Pearson Education, 2004, p. 816. ISBN 978-0-13-101859-4.
* ↑ Darwin 1859, pàg. 279–280
* ↑ Darwin 1859, pàg. 341–343
* ↑ Prothero, D. Evolution: What missing link? (en anglès). New Scientist, 27-02-2008, p. 35–40.

## Bibliografia

* Darwin, Charles. On the Origin of Species by Means of Natural Selection, or the Preservation of Favoured Races in the Struggle for Life. 1st. London: John Murray (editorial), 1859. OCLC 741260650. El llibre està disponible a L'obra completa de Charles Darwin en línia.(anglès)
# Raoul Dufy

Raoul Dufy (Le Havre, 3 de juny de 1877 - prop de Forcalquier, 23 de març de 1953) va ser un pintor fauvista, artista gràfic i dissenyador tèxtil francès. Va desenvolupar un estil colorit i decoratiu que es va fer popular en dissenys per a ceràmica, teles i esquemes decoratius d'edificis públics. Destaca per les seves escenes d'esdeveniments socials a l'aire lliure.
# Pont de la Torrassa

El Pont de la Torrassa és un pont romànic del terme municipal d'Espot, a la comarca del Pallars Sobirà. És un pont d'un sol ull molt ample. Fa 12 metres de llarg per 3,25 d'ample, i 7 metres per damunt del nivell de l'aigua. Creua el riu Escrita pocs metres abans que aquest s'aboqui en la Noguera Pallaresa. Actualment, a la primera i segona dècades del segle xxi, es troba encaixat entre la Presa de la Torrassa, que queda en el seu costat de llevant, i la carretera C-13, que passa pel seu extrem de ponent.

## Bibliografia

* Bolòs i Masclans, Jordi; Busqueta i Riu, Joan-Josep. «Pont de la Torrassa sobre el Riu Escrita». A: El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7.

## Enllaços externs

* El Pont de la Torrassa en el seu entorn, a l'Institut Cartogràfic de Catalunya; en el mapa, al costat de ponent de la Presa de la Torrassa
# Quintanar

«Quintanar» té aquests significats:
* Quintanar de la Orden, municipi de la província de Toledo, a la comunitat autònoma de Castella la Manxa
* Quintanar del Rey, municipi al sud de la província de Conca a la comunitat autònoma de Castella la Manxa
* Quintanar de la Sierra, municipi de la província de Burgos, a la comunitat autònoma de Castella i Lleó
* Club Deportivo Quintanar del Rey, club de futbol espanyol amb seu a Quintanar del Rey, a la comunitat autònoma de Castella-la Manxa
* Héctor Quintanar (Ciutat de Mèxic, 1936 - 2013), compositor i director d'orquestra mexicà
* Liliana Quintanar Vera (1975), química farmacèutica mexicana que exerceix principalment en el camp de les proteïnes i les malalties neurodegeneratives
* Manuel Francisco Quintanar Díez (València, 1959), polític valencià del Partit Popular
# Zapolosni

Zapolosni (en rus: Заполосный) és un poble (un khútor) de l'óblast de Rostov, a Rússia, segons el cens rus del 2010 tenia 700 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
* ↑ Plantilla:Публикация
# Regió de Chari-Baguirmi

La regió de Chari-Baguirmi (en francès Région du Chari-Baguirmi; en àrab منطقة شاري باقرمي, minṭaqat Xārī Bāqirmī) és una de les 22 regions del Txad, amb capital a Massenya. Correspon a una part de l'antiga prefectura de Chari-Baguirmi (les sotsprefectures de Massenya i Bousso i part de la sotsprefectura rural de Ndjamena). El 2009 tenia 621.785 habitants. Els principals grups etnolingüístics presents són àrabs (més del 33%), fulanis, baguirmis, kanuris i ngambais.

## Subdivisions

La regió de Chari-Baguirmi es divideix en 3 departaments:
| Departament | Capital | Subprefectures |
| Baguirmi | Massenya | Dourbali, Maï Aïche, Massenya |
| Chari | Mandélia | Koundoul, Línia, Lougoun, La Loumia, Mandélia |
| Loug Chari | Bousso | Bä Illi, Bogomoro, Bousso, Kouno, Mogo |
# Premi George David Birkhoff

El Premi George David Birkhoff en matemàtiques aplicades s'atorga –conjuntament per la Societat Americana de Matemàtiques (AMS) i la Societat per Matemàtiques Aplicades i Industrials (SIAM)– en honor de George David Birkhoff (1884–1944). En l'actualitat es concedeix cada tres anys per una contribució excepcional a: "matemàtiques aplicades en el sentit més alt i més ample". El destinatari del premi ha de ser un membre d'una de les societats d'adjudicació, així com ser resident dels Estats Units d'Amèrica, Canadà o Mèxic. El premi va ser establert el 1967 i en l'actualitat (2010) ascendeix a 5.000 dòlars americans.

## Destinataris

| Setzè premi, | 2018 | : | Bernd Sturmfels |
| Quinzè premi, | 2015 | : | Emmanuel Candès |
| Catorzè premi, | 2012 | : | Björn Engquist |
| Tretzè premi, | 2009 | : | Joel Smoller |
| Dotzè premi, | 2006 | : | Cathleen Synge Morawetz |
| Onzè premi, | 2003 | : | John Mather i Charles S. Peskin |
| Desè premi, | 1998 | : | Paul H. Rabinowitz |
| Novè premi, | 1994 | : | Ivo Babuška i S. R. S. Varadhan |
| Vuitè premi, | 1988 | : | Elliott H. Lieb |
| Setè premi, | 1983 | : | Paul R. Garabedian |
| Sisè premi, | 1978 | : | Clifford Truesdell |
| Cinquè premi, | 1978 | : | Mark Kac |
| Quart premi, | 1978 | : | Garrett Birkhoff |
| Tercer premi, | 1973 | : | James B. Serrin |
| Segon premi, | 1973 | : | Fritz John |
| Primer premi, | 1968 | : | Jürgen K. Moser |

## Referències

* ↑ «George David Birkhoff Prize in Applied Mathematics» (en anglès). [Consulta: 12 abril 2010].
* ↑ «George David Birkhoff Prize» (en anglès). [Consulta: 12 abril 2010].
# Mont Blanc de Courmayeur

Mont Blanc de Courmayeur és una muntanya del massís del Mont Blanc. Aquest cim, de 4.748 m és el segon punt culminant d'Itàlia. El pic està situat al sud del Mont Blanc i fa de frontera entre els estats francès i italià.

## Referències

* ↑ «Monte Bianco di Courmayeur : Climbing, Hiking & Mountaineering : SummitPost». [Consulta: 23 novembre 2020].
Quatremils dels Alps :
Alps
Quatremils
categoria :
# Vallribera

«Vallribera» té aquests significats:
* Vallribera (cognom)
* Pere Vallribera i Moliné, pianista, compositor, i director i catedràtic de piano del Conservatori Superior de Música del Liceu de Barcelona.
# Quintanar de la Sierra

Quintanar de la Sierra és un municipi de la província de Burgos, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 2482 | 2220 | 2026 | 1896 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Dionisio Santamaria | ? | 19/04/1979 |
| 1983 - 1987 | Julio Víctor Pascual Abad | PSOE | 28/05/1983 |
| 1987 - 1991 | Julio Víctor Pascual Abad | PSOE | 30/06/1987 |
| 1991 - 1995 | Julio Víctor Pascual Abad | PSOE | 15/06/1991 |
| 1995 - 1999 | Isaias Pascual i J. Anastasio Palacios | PP | 17/06/1995 |
| 1999 - 2003 | Julio Víctor Pascual Abad | PSOE | 03/07/1999 |
| 2003 - 2007 | David de Pedro Pascual | PP | 14/06/2003 |
| 2007 - 2011 | David de Pedro Pascual | PP | 16/06/2007 |
| 2011 - 2015 | Montserrat Ibañez Barcina | PP | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Personatges il·lustres

* Gonzalo Martínez Díez, clergue i medievalista espanyol.
# Yusuf Khan Ridwi

Yusuf Khan Ridwi (mort vers 1602) fou un príncep i governador mogol. Era fill del príncep Mirza Ahmad Ridwi i fou nomenat governador de Caixmir el 1586/1587 per l'emperador Akbar. Va imposar l'autoritat mogol a la vall de Caixmir i va aconseguir la submissió dels caps dels Čak. El 1592/1593 es va revoltar contra Akbar, però després es va sotmetre i va recuperar el favor de l'emperador el 1594/1595 i fou nomenat darugha o administrador del topkhana (arsenal). Va morir el 1602/1603.

## Bibliografia

* ↑ Mohibbul Hasan, Kashmir under the sultans, Calcuta, 1959
# Alexandria (Minnesota)

Alexandria és una població dels Estats Units a l'estat de Minnesota. Segons el cens del 2008 tenia 12.415 habitants.

## Demografia

Segons el cens del 2000, Alexandria tenia 8.820 habitants, 4.047 habitatges, i 2.011 famílies. La densitat de població era de 383,1 habitants per km².
Dels 4.047 habitatges en un 23,7% hi vivien nens de menys de 18 anys, en un 36,5% hi vivien parelles casades, en un 10,4% dones solteres, i en un 50,3% no eren unitats familiars. En el 41,1% dels habitatges hi vivien persones soles el 19,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,81.
Per edats la població es repartia de la següent manera: un 20% tenia menys de 18 anys, un 15,7% entre 18 i 24, un 24% entre 25 i 44, un 16,7% de 45 a 60 i un 23,5% 65 anys o més.
L'edat mediana era de 37 anys. Per cada 100 dones de 18 o més anys hi havia 83,7 homes.
La renda mediana per habitatge era de 26.851 $ i la renda mediana per família de 38.245 $. Els homes tenien una renda mediana de 27.871 $ mentre que les dones 20.254 $. La renda per capita de la població era de 16.085 $. Entorn del 7,8% de les famílies i el 13,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alexandria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Alexandria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Galina Alekséieva

Galina Alekséieva (rus: Галина Александровна Алексеева) (Moscou, 27 de novembre de 1947 - febrer 2024) va ser una saltadora russa que va competir sota bandera de la Unió Soviètica durant la dècada del 1960.
El 1964 va prendre part en els Jocs Olímpics d'Estiu de Tòquio, on va guanyar la medalla de bronze en la prova de palanca de 10 metres del programa de salts. Quatre anys més tard, als Jocs de Ciutat de Mèxic quedà eliminada en sèries en la mateixa prova. En el seu palmarès també destaca un campionat soviètic el 1965.

## Referències

* ↑ «Умерла бронзовый призер Олимпиады-1964 в прыжках в воду Галина Алексеева - Sport24» (en rus). [Consulta: 8 febrer 2024].
* ↑ «Olympedia – Galina Alekseyeva». [Consulta: 6 agost 2021].
* ↑ «АЛЕКСЕЕВА Галина Александровна | Российские спортсмены и специалисты | Спортивная Россия» (en rus). [Consulta: 6 agost 2021].
# Regió de Detmold

La Regió de Detmold (en alemany: Regierungsbezirk Detmold) és una de les cinc regions administratives (Regierungsbezirk) de l'Estat Federal de Rin del Nord-Westfàlia, Alemanya. Està ubicat a l'est de l'Estat federal. La seva capital és la ciutat de Detmold.
Ocupa una superfície de 6.518 km² i té 2,055 milions d'habitants (2018).
El Regierungsbezirk va ser creat el 1947 quan l'antic Estat Lliure de Lippe va ser incorporat a Rin del Nord-Westfàlia combinant l'ex regió de Minden amb el territori de Lippe. En un principi s'anomenà Regió de Minden-Lippe.

## Geografia

La regió de Detmold es troba limitada al nord i l'est amb la Baixa Saxònia, al sud amb Hessen (regió de Kassel), al sud-oest amb la regió d'Arnsberg i a l'oest amb la regió de Münster.
| Kreise (districtes rurals) | Kreisfreie Städte (districte urbà) |
| Gütersloh Herford Höxter Lippe Minden-Lübbecke Paderborn | Bielefeld |

## Enllaços externs

* Web oficial (en alemany)
# Rascló de Mèxic

El rascló de Mèxic (Rallus tenuirostris) és una espècie d'ocell de la família dels ràl·lids (Rallidae) que habita els aiguamolls de Mèxic central. Considerat coespecífic del rascló elegant (Rallus elegans) fins estudis recents.

## Referències

* ↑ «Rascló de Mèxic». Cercaterm. TERMCAT, Centre de Terminologia. Rev. 20/11/2023(català)
* ↑ JM Maley, RT Brumfield. 2013. Mitochondrial and next-generation sequence data used to infer phylogenetic relationships and species limits in the Clapper/King Rail (Rallus longirostris and elegans) complex. Condor. 115:316–329.